2. klase

Tēma: Kiberterorizēšana

1. nodarbība - Kas ir kiberterorizēšana?

**Nodarbībā sasniedzamie rezultāt**

***Skolēnam veidojas priekšstats par to,***

* ka cilvēki tiešsaistē mēdz uzvesties citādi un izlikties par to, kas viņi nav;
* ka uz attiecībām tiešsaistē attiecināmi tādi paši principi kā attiecībām klātienē, tostarp cieņa pret citām personām tiešsaistē un arī tad, ja esam anonīmi;
* kā internetā koplieto un izmanto informāciju un datus;
* kas ir kiberterorizēšana;
* kādi ir noteikumi un principi drošībai tiešsaistē.

***Skolēnam sāk veidoties morālais ieradums***

* identificēt dažus uzvedības piemērus, kas uzskatāmi par kiberterorizēšanu;
* atpazīt riskus, kaitīgu saturu un saziņu un kā par to ziņot;
* kritiski izvērtēt tiešsaistes draudzību un informācijas avotus, tostarp izprast riskus, kas saistīti ar cilvēkiem, kurus bērni nekad nav satikuši.

**Atslēgvārdi:** ieguvumi, apdraudējums, digitālā kiberterorizēšana.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība | Rūpes, atbildība, patiesība, miers, saskaņa |
| Tikumi | Atbildība, gudrība, taisnīgums, līdzcietība  | Kritiskā spriestspēja, līdzjūtība, pārliecinātība |

**Mācību materiāli:**

* *PowerPoint* prezentācija ‘’Kas ir kiberterorizēšana?’’.
* Darba lapa “Kas ir kiberterorizēšana?” (1. materiāls). Katram skolēnam uz nodarbību tiek izdrukāta sava darba lapa.

**Atslēgas jautājumi:**

1. Kādiem nolūkiem mēs izmantojam internetu?
2. Kādi ir ieguvumi no interneta izmantošanas?
3. Kādi ir apdraudējumi, izmantojot internetu?
4. Kas ir kiberterorizēšana?
5. Kādas ir līdzības un atšķirības starp emocionālo vardarbību tiešsaistē un vardarbību klātienē?
6. Vai tiešsaistē ir vieglāk vai grūtāk būt tikumīgam?

Mācību aktivitātes

Ierosme. Interneta sniegtie ieguvumi un apdraudējumi (ieteicamais laiks 10 min.)

**[2. slaids]** Skolotājs aicina skolēnus pāros pārrunāt šos jautājumus un tad sniegt atgriezenisko saiti visai klasei.

* Kādiem nolūkiem mēs izmantojam internetu?
* Kādi ir ieguvumi no interneta izmantošanas?
* Kādi ir apdraudējumi, izmantojot internetu?

Interneta izmantošana sniedz daudz priekšrocību, un tajā var jautri pavadīt laiku, tomēr ir dažas lietas, kas jāzina, lai interneta izmantošana būtu tīkama visiem. Kādi tikumi mums varētu būt nepieciešami? Kāpēc? Skolotājs pastāsta, ka nākamajās nodarbībās tiks pievērsta uzmanība kiberterorizēšanai.

1. aktivitāte. Kas ir kiberterorizēšana? (ieteicamais laiks 15 min.)

1. aktivitātei nepieciešama darba lapa (*1. materiāls*). Skolotāja katram skolēnam izdala pa vienai lapai. Aicina uz tās uzrakstīt vārdu un uzvārdu.

**[3. slaids]** Kas ir kiberterorizēšana? Vai vari izdomāt definīciju? Skolotājs dod **1 minūti** laika idejām. Klasē apkopo idejas par dažādām aktivitātēm, kuras varētu uzskatīt par kiberterorizēšanu vai kuras veicina kiberterorizēšanu, piemēram, nelaipnu komentāru rakstīšana pie video un/vai attēliem, nejauku īsziņu sūtīšana, dalīšanās ar fotogrāfijām bez atļaujas utt. Skolēnu idejas skolotājs uzraksta uz tāfeles.

*1. aktivitātes turpinājumā nepieciešams darba lapas 1. uzdevums.*

**[4. slaids]** Skolēns izlasa darba lapas 1. uzdevumā situācijas aprakstus. Skolēni pāros pārrunā uzdevumā ietvertos situāciju aprakstus, vai tie ir uzskatāmi par kiberterorizēšanu. Skolotāja uzklausa skolēnu viedokli, nepieciešamības gadījumā komentē un uzdod papildjautājumus.

2. aktivitāte. Līdzības un atšķirības (ieteicamais laiks 10 min.)

*2. aktivitātei nepieciešams darba lapas 2. uzdevums.*

**[5. slaids]** Skolotājs kopā ar skolēniem aizpilda darba lapas 2. uzdevumā sniegto Venna diagrammu, lai parādītu, kas kopīgs un kas atšķirīgs kiberterorizēšanai un emocionālai vardarbībai dzīvē.

Kopīgā noslēguma apspriede. Refleksija (ieteicamais laiks 10 min.)

**[6. slaids]** Pārrunā ar skolēniem, vai rīkoties pareizi ir vienkāršāk tiešsaistē vai dzīvē? Kāpēc? Uzklausa skolēnu idejas un nepieciešamības gadījumā uzdod papildus jautājumus, komentē skolēnu atbildes.

Kolēģu komentāri:

"<https://drossinternets.lv> - ļoti izsmeļoša informācija, pamācošas video filmiņas par Vaifiju!”